CELEX: 22003D0165
Language: el
Date: 2003-11-07 00:00:00
Title: Απόφαση της Μεικτής Επιτροπής του ΕΟΧ αριθ. 165/2003, της 7ης Νοεμβρίου 2003, για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Avis juridique important

|

22003D0165

Απόφαση της Μεικτής Επιτροπής του ΕΟΧ αριθ. 165/2003, της 7ης Νοεμβρίου 2003, για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών  

Επίσημη Εφημερίδα αριθ. L 041 της 12/02/2004 σ. 0069 - 0070

Απόφαση της Μεικτής Επιτροπής του ΕΟΧαριθ. 165/2003της 7ης Νοεμβρίου 2003για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριώνΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως τα άρθρα 86 και 98,Εκτιμώντας τα ακόλουθα:(1) Το πρωτόκολλο 31 της συμφωνίας τροποποιήθηκε από την απόφαση αριθ. 47/2000 της Μεικτής Επιτροπής του ΕΟΧ, της 22ας Μαΐου 2000(1).(2) Η συνεργασία των συμβαλλομένων μερών της συμφωνίας επεκτάθηκε, με την απόφαση της Μεικτής Επιτροπής του ΕΟΧ αριθ. 47/2000, της 22ας Μαΐου 2000, με σκοπό τη στήριξη, για μια πενταετή περίοδο, μέτρων υπέρ της μείωσης των οικονομικών και κοινωνικών ανισοτήτων μεταξύ των διαφόρων περιοχών, ώστε να προαχθεί η συνεχής και ισόρροπη ενίσχυση του εμπορίου και των οικονομικών σχέσεων μεταξύ των συμβαλλομένων μερών. Προς το σκοπό αυτό, θεσπίστηκε χρηματοδοτικό μέσο για την περίοδο 1999-2003.(3) Η ρήτρα 10 παράγραφος 2 του προσαρτήματος 4 (Χρηματοδοτικό Μέσο του ΕΟΧ - Λεπτομέρειες εφαρμογής) του πρωτοκόλλου 31 της συμφωνίας αναφέρει ότι το δικαιούχο κράτος πρέπει να υποβάλλει διάγραμμα του έργου στην Επιτροπή και στην επιτροπή χρηματοδοτικού μέσου, στο πλαίσιο προκαταρκτικών διαβουλεύσεων, ώστε να επιβεβαιωθούν οι γενικές αρχές του.(4) Η επιτροπή χρηματοδοτικού μέσου, κατόπιν αιτήσεως του δικαιούχου κράτους, δεόντως αιτιολογημένης, πρέπει να έχει τη δυνατότητα απαλλαγής από το στάδιο των προκαταρκτικών διαβουλεύσεων, εφόσον η απαλλαγή αυτή μπορεί να δικαιολογηθεί βάσει αντικειμενικών κριτηρίων.ΑΠΟΦΑΣΙΖΕΙ:Άρθρο 1Η ρήτρα 10 του προσαρτήματος 4 (Χρηματοδοτικό Μέσο του ΕΟΧ - Λεπτομέρειες εφαρμογής) του πρωτοκόλλου 31 της συμφωνίας τροποποιείται ως εξής:1. Στην παράγραφο 2 προστίθεται το ακόλουθο κείμενο:"Η επιτροπή χρηματοδοτικού μέσου δύναται να απαλλάσσεται από την υποχρέωση προκαταρκτικών διαβουλεύσεων, κατόπιν δεόντως αιτιολογημένης αιτήσεως του δικαιούχου κράτους και βάσει αντικειμενικών κριτηρίων."2. Στην παράγραφο 3 η πρώτη φράση αντικαθίσταται από το ακόλουθο κείμενο:"Σε περίπτωση θετικής έκβασης των προκαταρκτικών διαβουλεύσεων ή σε περίπτωση απαλλαγής από τις εν λόγω διαβουλεύσεις, ο διαχειριστής του έργου ζητεί αξιολόγηση του έργου από την ΕΤΕ."Άρθρο 2Η παρούσα απόφαση τίθεται σε ισχύ την ημέρα που έπεται της τελευταίας κοινοποίησης προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας(2).Άρθρο 3Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 7 Νοεμβρίου 2003.Για τη Μεικτή Επιτροπή του ΕΟΧΟ ΠρόεδροςΗ Α.Υ. ο Πρίγκιπας Νικόλαος του Λιχτενστάϊν(1) ΕΕ L 174 της 13.7.2000, σ. 59.(2) Δεν έχουν αναφερθεί συνταγματικές απαιτήσεις.